b'\n_START_ARTICLE_\nN\xc3\xa4k\xc3\xb6piiri\n_START_SECTION_\nJulkaisija ja toimitus\n_START_PARAGRAPH_\nLehte\xc3\xa4 julkaisi Osuuskunta N\xc3\xa4k\xc3\xb6piiri, joka oli noin 200 yksityisen henkil\xc3\xb6n muodostama lehtiosuuskunta. Perustaja ja p\xc3\xa4\xc3\xa4toimittaja oli Eero Taivalsaari. Viimeisen kolmen numeron vt. p\xc3\xa4\xc3\xa4toimittaja oli Soma Rytk\xc3\xb6nen._NEWLINE_Ensimm\xc3\xa4iseen toimitukseen kuuluivat: Eero Taivalsaari, Hannu Eerik\xc3\xa4inen, Vesa Karonen (kirjallisuus), Jussi Aalto (kuvatomittaja), Hannu Salmi (valokuvaaja), Kalervo Katavuori (taitto). Lehdell\xc3\xa4 oli useita ulkomaankirjeenvaihtajia. _NEWLINE_Lehdell\xc3\xa4 oli toimitusneuvosto, jonka puheenjohtaja oli Reijo Wilenius.\n_START_SECTION_\nN\xc3\xa4k\xc3\xb6piiri-riihi\n_START_PARAGRAPH_\nLehti j\xc3\xa4rjesti Joensuussa Karjalantalolla valtakunnallisen kulttuuri- ja keskustelutapahtuman nimell\xc3\xa4 N\xc3\xa4k\xc3\xb6piiri-riihi vuosina 1979\xe2\x80\x931981. Pyh\xc3\xa4sel\xc3\xa4n Niittylahdessa tapahtuma j\xc3\xa4rjestettiin vuonna 1982.'